علمت “كود” ان من بين اللي تحرق فمستودع شركة “اراميكس” = ديال زهور القباج وباها اللي كتوصل السلعة٬ كانو لوحات فنية لشخصية مشهورة. المصدر قال ل”كود” باللي ما يمكنش دابا نعرفو القيمة الحقيقية لهاد اللوحات الفنية غير هما غاليين المصدر اكد ل”كود” ان التأمين اللي دايرينو قليل وما يقدرش يغطي قيمة هاد الاعمال الفنية ديال هاد الشخصية المشهورة دابا واش شركة “اراميكس” كان فراسها القيمة ديال هاد الطابلوات باش تحطو عندها ولا اللا؟ العافية وتبعها انفجار كانت عرفاتو تجزئة موريتانيا بالمنطقة الصناعية عين السبع فكازا هادي شي ايام وكانت مواد فيساع تشعل فيها العافية. البومبية ضاربو باش يطفيوها 
العافية اللي شعلات فشركة “اراميكس” فكازا كلات طابلوات غالية بزاف لشخصية معروفة والتقوليبة فالتأمينات